PROJEKTS

LATVIJAS REPUBLIKAS MINISTRU KABINETS

|  |  |
| --- | --- |
| 2012.gada \_\_\_\_\_ | Rīkojums Nr.\_\_\_\_ |

Rīgā

**Par koncepcijas projektu par veselības aprūpes sistēmas finansēšanas modeli**

1. Atbalstīt veselības aprūpes sistēmas finansēšanas modeļa koncepcijas projektā (turpmāk – koncepcija) ietvertā 2.varianta risinājumu – noteikt veselības aprūpes pakalpojumu saņemšanu pamatojoties uz valsts veselības obligāto apdrošināšanu ar valsts veselības apdrošināšanas obligāto iemaksu 3.65 procentpunktu apmērā ieviešanu.
2. Noteikt Veselības ministriju par atbildīgo institūciju koncepcijas īstenošanā.
3. Veselības ministrijai četru mēnešu laikā pēc koncepcijas apstiprināšanas izstrādāt un veselības ministram noteiktā kārtībā iesniegt Ministru kabinetā nepieciešamos normatīvo aktu projektus.
4. Pēc 3.punktā minēto normatīvo aktu apstiprināšanas Ministru kabinetā, Finanšu ministrijai, Labklājības ministrijai, Tieslietu ministrijai un Iekšlietu ministrijai sešu mēnešu laikā nodrošināt, ka koncepcijas īstenošanai nepieciešamie dati tiek nodoti Veselības ministrijas padotības iestādei Nacionālajam veselības dienestam.
5. No 4.punktā minēto normatīvo aktu spēkā stāšanās, bet ne vēlāk kā sešu mēnešu laikā, augstskolām vienu reizi ceturksnī nodrošināt Veselības ministrijas padotības iestādi Nacionālo veselības dienestu ar datiem par personām, kuras ir vecumā no 18 līdz 30 gadiem un ir pilna laika studenti, kā arī 9 mēnešus pēc šī statusa zaudēšanas līdz 2015.gadam.
6. No 2015.gada Izglītības un zinātnes ministrijai Veselības ministrijas padotības iestādei Nacionālajam veselības dienestam nodrošināt datus par personām, kuras ir vecumā no 18 līdz 30 gadiem un ir pilna laika studenti, kā arī 9 mēnešus pēc šī statusa zaudēšanas.
7. Finanšu ministrijai noteikt valsts veselības apdrošināšanas obligāto iemaksu likmi, ienākumus, no kuriem ir aprēķināmas valsts veselības apdrošināšanas obligātās iemaksas un kompensējošos pasākumus, lai pasargātu no nodokļa sloga pieauguma iedzīvotājus ar zemiem ienākumiem, kā arī līdz 2013.gada 1.aprīlim iesniegt informatīvo ziņojumu Ministru kabinetam par iepriekš minētajiem rādītājiem.
8. Veselības ministrijai, Finanšu ministrijai, Labklājības ministrijai, Tieslietu ministrijai, Iekšlietu ministrijai un Izglītības un zinātnes ministrijai koncepcijas īstenošanai nepieciešamo finansējumu iekļaut jaunajās politikas iniciatīvās 2014.gadam un turpmākajiem gadiem.
9. Veselības ministrijai normatīvajos aktos noteiktajā kārtībā pieprasīt finansējumu no 74. resora "Gadskārtējā valsts budžeta izpildes procesā pārdalāmais finansējums" programmas 02.00.00 "Līdzekļi neparedzētiem gadījumiem" Veselības ministrijai, Finanšu ministrijai, Labklājības ministrijai, Tieslietu ministrijai, Iekšlietu ministrijai un Izglītības un zinātnes ministrijai 2013.gadā koncepcijā plānoto pasākumu realizācijai.
10. Jautājums par piešķiramā finansējuma apmēru izskatāms kārtējā gada valsts budžeta projekta sagatavošanas procesā, ņemot vērā valsts budžeta noteiktās prioritātes un ekonomisko un fiskālo situāciju valstī.
11. Veselības aprūpes sistēmas finansēšanas modeļa koncepcijā ietvertā 2.varianta risinājums tiek ieviests sākot ar 2014.gada 1.janvāri.

Ministru prezidents V.Dombrovskis

Veselības ministre I.Circene

11.01.2013 16:01

389

Kristīne Kuļikova

tālr. 67876145

Kristine.Kulikova@vm.gov.lv